### Beslutninger

Tilbagesendes Magistratsafdelingen for Kultur og Borgerservice med bemærkning, at byrådet i sit møde den 16. august 2023 har vedtaget Magistratens foranstående indstilling af 7. august 2023.

###

Udvidelsen af ARoS The Next Level tilføres takket være en donation fra Salling Fondene et låg over domen.

### Resume

Der søges om en tillægsbevilling på 20,7 mio. kr. til udvidelsen af ARoS The Next Level. Bevillingen finansieres af en donation fra Salling Fondene på 15 mio. kr. samt 5,7 mio. kr. fra [adresse] og sikrer at der tilføjes et låg der efter behov kan køres over hullet i domen. Låget bidrager med et væsentligt kunstnerisk element til kunstværket og tilfører samtidig en yderligere sikkerhedsforanstaltning.

Derudover tilfører ARoS i overensstemmelse med den oprindelige indstilling 11 mio. kr. til projektet. I alt skal ARoS dermed finansiere 16,7 mio. kr. Dette sker ved at kommunens driftstilskud til [adresse] nedsættes evigtvarende med 501.000 kr. årligt fra 2026, hvor det forventes, at The Next Level står færdig. Dette er i overensstemmelse med den oprindelige anlægsbevilling fra [adresse].

Herudover justeres der yderligere på både udgifts- og indtægtsanlægsbevillingen som beskrevet i det fortrolige og lukkede bilag 1.

### Beslutningspunkter

Det indstilles:

At 1) der gives i 2023 udgiftsanlægsbevilling med tilhørende rådighedsbeløb på 20,7 mio. kr. til tilføjelsen af et låg til udvidelsen af [adresse] med The Next Level.

At 2) Rådighedsbeløbet på de på 20,7 mio. finansieres med 15 mio. kr. i fondsbidrag fra Salling Fondene og 5,7 mio. kr. via en driftsfinansieret anlægsbevilling.

At 3) Jf. byrådsindstilling 23/9-2020 var det forudsat at ARoS tilvejebragte 18 mio. kr. til det oprindelige projekt. Momsudgifterne i projektet er lavere end forventet. På den baggrund overføres et rådighedsbeløb 7 mio. kr. af tidligere afsatte anlægsmidler vedr. fodsmoms ifm. The Next Level. Det resterende beløb dækkes af en driftsfinansieret anlægsbevilling på 11 mio. kr.

At 4) Den driftsfinansieret anlægsbevilling på i alt 16,7 mio. kr. finansieres ved at tilskuddet til [adresse], og dermed rammen hos Kultur og Borgerservice, nedjusteres evigtvarende med 501.000 kr. årligt fra 2026, hvor det forventes at The Next Level står færdig.

### Borgmesterens Afdelings påtegning

Fremsendes til Magistraten.

Jævnfør kommunens økonomiske styringsprincipper kan måltallet for den finansielle egenkapital ændres som følge af større driftsfinansierede anlægsinvesteringer. Borgmesterens Afdeling skal på den baggrund anbefale, at måltallet for den finansielle egenkapital justeres med 16,7 mio. kr., svarende til kommunens driftsfinansierede anlægsinvestering.

Borgmesterens Afdeling har herudover ingen bemærkninger til indstillingen.

### Sagsforløb

Udvalg: Magistraten

Dato: 07-08-2023

Helle Jepsen:

Fremsendes til [adresse] med bemærkning, at Magistraten i mødet den 7. august 2023 anbefaler, at byrådet tiltræder Magistratsafdelingen for Kultur og Borgerservices indstilling af 23. august 2023.

Rådmand Boris Pedersen var forhindret i at deltage i sagens behandling.